***Informácia o činnosti valného zhromaždenia a opis základných práv akcionárov***

***spoločnosti***

1. ***Valné zhromaždenie jeho činnosť a jeho právomoci***

***1. Najvyšším orgánom spoločnosti je valné zhromaždenie. Akcionár sa zúčastňuje valného zhromaždenia osobne alebo v zastúpení na základe písomného splnomocnenia.***

***2. Valné zhromaždenie rozhoduje väčšinou hlasov prítomných akcionárov, pokiaľ zákon alebo stanovy spoločnosti nevyžadujú inú väčšinu. Do jeho pôsobnosti patrí:***

***- zmena stanov spoločnosti***

***- rozhodnutie o zvýšení alebo znížení základného imania a o poverení jeho predstavenstva na zvýšenie***

***základného imania spoločnosti***

***- rozhodnutie o zrušení spoločnosti a o zmene právnej formy spoločnosti***

***- voľba a odvolanie členov predstavenstva a určenie predsedu predstavenstva z jeho členov***

***- voľba a odvolanie členov dozornej rady s výnimkou členov volených a odvolávaných zamestnancami***

***- odvolanie prokuristu spoločnosti***

***- schválenie riadnej, mimoriadnej alebo konsolidovanej účtovnej závierky, rozhodnutie o rozdelení zisku,***

***úhrade strát a určení výšky tantiém a dividend***

***- rozhodnutie o skončení obchodovania s akciami na burze a rozhodnutie o tom, že spoločnosť prestáva byť***

***verejnou obchodnou spoločnosťou***

***- rozhodnutie o ďalších otázkach, ktoré stanovy spoločnosti alebo právne predpisy zverujú do pôsobnosti***

***valného zhromaždenia***

***B Opis práv akcionárov a spôsob ich vykonávania***

***Vlastníctvo akcií zakladá právo akcionárov zúčastňovať sa na riadení spoločnosti. Toto právo uplatňujú zásadne na valnom zhromaždení, pričom rešpektujú organizačné opatrenia platné pre konanie valného zhromaždenia. Na valnom zhromaždení môže akcionár požadovať vysvetlenia, podávať návrhy k bodom prerokúvaného programu a hlasovať.***

***1. Rozhodujúcim dňom na uplatnenie práv je tretí deň predchádzajúci dňu konania valného zhromaždenia***

***2. Akcionár je oprávnený na valnom zhromaždení požadovať informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania valného zhromaždenia***

***3. Akcionár má právo požadovať zaradiť určitú záležitosť do programu valného zhromaždenia pokiaľ spĺňa podmienky uvedené v § 181 ods. 1 Obchodného zákonníka***

***4. Ak takúto záležitosť z časových dôvodov už nie je možné zaradiť do programu valného zhromaždenia potom spoločnosť uplatní postup podľa § 185 ods. 2 Obchodného zákonníka***

***Akcionár má zákonné právo na podiel zo zisku spoločnosti (dividendu), ktorý valné zhromaždenie podľa výsledku hospodárenia určilo na rozdelenie. Spôsob a miesto výplaty dividendy určí valné zhromaždenie, ktoré rozhodlo o rozdelení zisku.***

***V Poprade 19. mája 2014 Predstavenstvo spoločnosti***